ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่ของผู้ขออนุญาตเป็นผู้ตรวจสอบและให้คำรับรองเครื่องชั่งสปริงพ.ศ.๒๕๕๐ เพื่อกำหนดให้ผู้ผลิตเครื่องชั่งสปริงที่ประสงค์จะขออนุญาตเป็นผู้ตรวจสอบและให้คำรับรองเครื่องชั่งสปริงที่ตนผลิตต้องปฏิบัติตามหลักเกณฑ์ที่กำหนดในกฎกระทรวงเกี่ยวกับการจัดให้มีแบบมาตราและห้องปฏิบัติการอาศัยอำนาจตามความในมาตรา ๖ (๕)แห่งพระราชบัญญัติมาตราชั่งตวงวัด พ.ศ. ๒๕๔๒ และความในข้อ ๕ (๑) และข้อ ๕ (๒)ของกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔ ออกตามความในพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายในจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่ของผู้ขออนุญาตเป็นผู้ตรวจสอบและให้คำรับรองเครื่องชั่งสปริงพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ผู้ผลิตเครื่องชั่งสปริงต้องจัดให้มีตุ้มน้ำหนักเพื่อใช้เป็นแบบมาตราสำหรับใช้ตรวจสอบความเที่ยงของเครื่องชั่งสปริงตามเงื่อนไข ดังนี้(๑) มีรูปร่างและลักษณะตามที่ InternationalOrganization of Legal Metrologyกำหนดไว้ใน International RecommendationOIML R 111-1(๒) มีชั้นความเที่ยง M1ทำด้วยเหล็กหล่อ (Cast Iron) หรือทำด้วยวัสดุที่ดีกว่ามีพิกัดกำลังและจำนวนที่เพียงพอสำหรับใช้เป็นแบบมาตราตรวจสอบความเที่ยงของตุ้มน้ำหนักชั้นความเที่ยง M2ซึ่งได้รับการตรวจสอบความเที่ยงและมีหนังสือรายงานผลการตรวจสอบความเที่ยงของตุ้มน้ำหนักจากสำนักชั่งตวงวัดอย่างน้อยทุกๆ ๒ ปี(๓) มีชั้นความเที่ยง M2ทำด้วยเหล็กหล่อ (Cast Iron) ให้มีอัตราน้ำหนักรวมกันไม่น้อยกว่าพิกัดกำลังของเครื่องชั่งสปริงที่ตรวจสอบและให้คำรับรองและต้องมีจำนวนที่เพียงพอและได้รับการตรวจสอบความเที่ยงและมีหนังสือรายงานผลการตรวจสอบความเที่ยงของตุ้มน้ำหนักจากสำนักชั่งตวงวัดอย่างน้อยทุกๆ๒ ปีข้อ ๔ ผู้ผลิตเครื่องชั่งสปริงต้องดูแลรักษาแบบมาตราตามข้อ๓ให้อยู่ในสถานที่ปลอดภัยและเหมาะสมสามารถรักษาสภาพความเที่ยงพร้อมใช้งานได้ทุกขณะข้อ ๕ ผู้ผลิตเครื่องชั่งสปริงต้องจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นไว้สำหรับใช้ตรวจสอบและให้คำรับรองเครื่องชั่งสปริงโดยมีลักษณะทั่วไป ดังนี้(๑)เป็นห้องปฏิบัติการหรือสถานที่ที่มีสภาพมั่นคงถาวร แข็งแรง ปลอดภัยและถูกต้องตามแบบแปลนแผนผังและรายการที่ยื่นคำขอต่ออธิบดีกรมการค้าภายในและตั้งอยู่ในบริเวณที่มีทางคมนาคมไปมาสะดวกกับที่ตั้งของสำนักงานกลางหรือสำนักงานสาขา(๒)มีพื้นที่ปฏิบัติงานที่เหมาะสมพอเพียงที่จะติดตั้งโต๊ะหรือสถานที่ทดสอบความเที่ยงของเครื่องชั่งสปริง(๓)มีโต๊ะหรือสถานที่ทดสอบความเที่ยงของเครื่องชั่งสปริงพร้อมตุ้มน้ำหนักเพื่อใช้ในการปฏิบัติงานตรวจสอบความเที่ยงของเครื่องชั่งสปริงโดยต้องจัดให้มีจำนวนที่เพียงพอและเหมาะสมกับพิกัดกำลังและจำนวนของเครื่องชั่งสปริงที่ตนผลิต(๔)มีระบบไฟฟ้าส่องสว่างที่ให้ความสว่างสามารถมองเห็นขั้นหมายมาตราบนหน้าปัดของเครื่องชั่งสปริงได้ชัดเจน(๕) มีอุปกรณ์ เครื่องมือ ที่จำเป็นและเพียงพอข้อ ๖ ให้อธิบดีกรมการค้าภายในเป็นผู้รักษาการตามระเบียบนี้ประกาศณ วันที่ ๒๓ พฤศจิกายน พ.ศ. ๒๕๕๐ยรรยงพวงราชอธิบดีกรมการค้าภายในวัชศักดิ์/ผู้จัดทำ๙มกราคม ๒๕๕๑[๑] ราชกิจจานุเบกษาเล่ม ๑๒๔/ตอนพิเศษ ๒๐๕ ง/หน้า ๓๘/๒๘ ธันวาคม ๒๕๕๐